
RAPORT COMUN
asupra
Propunerii legislative pentru modificarea şi completarea alin.(2) al art.15 din Legea nr.393/2004 privind Statutul aleşilor locali

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administrație publică și amenajarea teritoriului au fost sesizate, spre dezbatere, în fond, cu Propunerea legislativă pentru modificarea şi completarea alin.(2) al art.15 din Legea nr.393/2004 privind Statutul aleşilor locali, trimisă cu adresa nr. Pl-x 492 din 15 septembrie 2015 şi  înregistrată cu nr. 4c-11/1097  din 17 septembrie 2015, respectiv cu nr. 4c-6/305 din 10 septembrie 2015.
Potrivit prevederilor art. 75 din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, Camera  Deputaţilor este  primă Cameră sesizată.


Consiliul Legislativ, prin avizul nr. 959 din 9 septembrie 2015, a avizat favorabil inițiativa legislativă, cu observații și propuneri.

Propunerea legislativă are ca obiect de reglementare modificarea şi completarea Legii nr. 393/2004 privind Statutul aleşilor locali, cu modificările şi completările ulterioare, în sensul prevederii încetării de drept a calităţii de consilier local, de consilier judeţean, de primar sau de preşedinte al Consiliului Judeţean, în cazul condamnării prin hotărâre judecătorească definitivă, la o pedeapsă privativă de libertate cu executare, şi nu în toate situaţiile în care s-a pronunţat o condamnare la o pedeapsă privativă de libertate, ca în prezent.
În conformitate cu prevederile art. 61 și art. 63 din Regulamentul Camerei Deputaţilor, republicat,  Comisia juridică, de disciplină și imunități și Comisia pentru administrație publică și amenajarea teritoriului au examinat iniţiativa legislativă, expunerea de motive şi avizul Consiliului Legislativ în şedinţa comună din data de 22 septembrie 2015.
Din numărul total de 21 membri ai Comisiei pentru administraţie publică şi amenajarea teritoriului au participat la ședință 19 deputați.

La dezbateri au fost prezenţi 21 deputaţi, din totalul de 26 de membri ai Comisiei juridice, de disciplină şi imunităţi.
La dezbateri a participat, în calitate de invitat, în conformitate cu prevederile art. 54 și 55 din Regulamentul Camerei Deputaților, republicat, doamna Sirma Caraman – secretar de stat în cadrul Ministerului Dezvoltării Regionale și Administrației publice.
În urma dezbaterilor, membrii Comisiei juridice, de disciplină şi imunităţi și membrii Comisiei pentru administrație publică și amenajarea teritoriului au hotărât, cu unanimitate de voturi, să supună plenului Camerei Deputaţilor adoptarea Propunerii legislative pentru modificarea și completarea alin. (2) al art.15 din Legea nr.393/2004 privind Statutul aleşilor locali, cu amendamentele admise prezentate în anexa la raport. 
În raport cu obiectul şi conţinutul reglementării, propunerea legislativă face parte din categoria legilor organice.
                     VICEPREŞEDINTE,                                                                                    VICEPREȘEDINTE,

                 Ciprian Nicolae NICA                                                                                      Laurențiu NISTOR

                          SECRETAR,                                                                                             SECRETAR,
           Sorin Constantin STRAGEA                                                                                 Radu BABUȘ                      
Șef serviciu, Ciprian Bucur                                                                                                                                                       Șef serviciu, Sofia Chelaru      
Consilier parlamentar, Paul Şerban                                                                                                                                           Consilier parlamentar, Nicoleta Toma
Anexa 
AMENDAMENTE ADMISE

	Nr. crt.
	Text Legea nr. 393/2004
	Text propunere legislativă
	Comisia juridică (autor amendament)
	Motivare

	1.
	
	Lege pentru modificarea și completarea alin. (2) al art. 15 din Legea nr. 393/2004 privind Statutul aleșilor locali
	Lege pentru modificarea și completarea Legii nr. 393/2004 privind Statutul aleșilor locali

Autor: Comisia juridică, de disciplină şi imunităţi şi Comisia pentru administraţie şi amenajarea teritoriului
	Pentru respectarea normelor de tehnică legislativă

	2.
	
	Articol unic. – Legea nr. 393/2004 privind Statutul aleșilor locali, publicată în Monitorul Oficial al României, Partea I, nr. 912 din 7 octombrie 2004, cu modificările și completările ulterioare, se modifică și se completează după cum urmează:
	Nemodificat
	

	3.
	
	1. La alineatul (2) al articolului 9 litera f) se modifică și va avea următorul cuprins:


	1.La articolul 9 alineatul (2), litera f) se modifică și va avea următorul cuprins:

 Autor: Comisia juridică, de disciplină şi imunităţi şi imunităţi şi Comisia pentru administraţie şi amenajarea teritoriului
	.

	
	f)condamnarea, prin hotărâre judecătorească rămasă definitivă, la o pedeapsă privativă de libertate;

	f)condamnarea, prin hotărâre judecătorească rămasă definitivă, la o pedeapsă privativă de libertate cu executare;
	Nemodificat


	

	4.
	
	2. La alineatul (2) al articolului 15 litera e) se modifică și va avea următorul cuprins:


	2. La articolul 15 alineatul (2), litera e) se modifică și va avea următorul cuprins: 

Autor: Comisia juridică, de disciplină şi imunităţi şi imunităţi şi Comisia pentru administraţie şi amenajarea teritoriului
	

	
	e)condamnarea, prin hotărâre judecătorească rămasă definitivă, la o pedeapsă privativă de libertate;
	e) condamnarea, prin hotărâre judecătorească rămasă definitivă, la o pedeapsă privativă de libertate cu executare;
	Nemodificat
	

	5.
	
	3. La alineatul (2)al articolului 15 după litera e) se introduce o nouă literă, lit. e1), cu următorul cuprins:
	3. La articolul 15 alineatul (2), după litera e) se introduce o nouă literă, lit. e1), cu următorul cuprins:

Autor: Comisia juridică, de disciplină şi imunităţi şi imunităţi şi Comisia pentru administraţie şi amenajarea teritoriului
	

	
	
	e1) condamnarea, prin hotărâre judecătorească rămasă definitivă, pentru infracțiuni de corupție prevăzute la art. 289 – 290 din Codul penal
	Nemodificat
	


Consilier parlamentar, Paul Șerban

